Peter Kent

Legenda o kameňoch života

(Zrodenie bohov)

Ukážka z elektronickej knihy

Pamiatke mojej milovanej mamke Márií

(1952 – 2011)

Ilustrácie : Lady Iva Comics

ISBN : 978-80-570-1364-8

Vytvorenie elektronickej verzie Dibuk, s. r. o., 2021

Vytvorené prostredníctvom Publico.sk

Legenda o kameňoch života

(Zrodenie bohov)

Prológ

Autotrofné živé organizmy – sú to organizmy, ktoré získavajú energiu zo slnečného svetla pomocou fotosyntézy.

Heterotrofné živé organizmy – sú to organizmy, ktoré sa živia inými živými organizmami a tak získavajú energiu z potravy zloženej z iných organizmov.

Som na nádhernej pláži a sledujem, ako vychádza naša krásna hviezda na obzor. Počúvam krásny a upokojujúci šum mora, malé kúsky lúčov vychádzajúcej hviezdy mi hladia tvár. Nadýchnem sa toho čerstvého vzduchu, jemný vánok morského vetra mi obmýva celé telo, na ktorom sa objavujú zimomriavky. Keď sa pozriem na oblohu, je už krásne čistá, modrá, ako keby zrkadlila s morom. Je to nádhera, keď sa zadívam na náš svet takmer nedotknutý zásahom akéhokoľvek tvora. Pozerám sa na naše vzdušné mestá, ktoré nazývame arkoly. Vyzerajú ako obrovské slzy na oblohe trochu lemované mrakmi letiacimi si pokojne svojou cestou unášanými vetrom.

Volám sa Jaz Tar Akesiun. Spolu s mojou láskou Ites Era Lamesian, ktorú mi vybral osud, som správcom sveta Asnium. Teraz si dávate otázku, kto som. Pochádzam z celkom iného sveta ako vy ľudia. Vysielam vám odkaz pre vás, vy veľmi výnimočné tvory, ktoré viac charakterizujú tvárnosť a rozmanitosť vášho druhu. Týka sa to predovšetkým vašej povahy. My vás sledujeme už veľmi dlho, i vašu rozmanitú históriu, hlavne v súvislosti s povahou vášho rozvoja myslenia. Viete milovať i nemilovať, dokážete ľúbiť, ale i nenávidieť, dokážete byť jednotní, ale i sebeckí, dokážete byť veľkorysí, ale i chamtiví a skúpi. Tak by som mohol pokračovať, až by som sa dostal k veľmi dlhému zoznamu charakteristík vašej povahy. Nedokážeme vás zaradiť, či môžete byť našimi priateľmi alebo nepriateľmi. Ale my sme mierumilovné tvory, aj keď by sa to niekedy nezdalo. Sme veľmi zriedkavou rasou vo vesmíre. Sme autotrofné bytosti, ktoré získavajú energiu zo slnka a - ako prídavok - z vody. Sme veľmi príbuzní s rastlinami; lenže my sme také humanoidné rastliny, pohybujúce sa mysliace bytosti, ktoré sú svojou podstatou veľmi výnimočná živá štruktúra vo vesmíre. Sme veľmi vysokí, asi tak jeden a pol krát vyšší, ako ste vy ľudia. Pokožku máme veľmi pevnú, takpovediac podobnú hadej, niektorí máme zlatisto zelenú a iní striebristú farbu pleti, iní zas trochu do bordovej a ďalší viac do svetlohnedej... a tak by som mohol menovať naše rasy. Tváre sa nám krásne rozvinuli, ako aj vám, len s tým rozdielom, že my nenaberáme veľa tukov. A tak všetci vyzeráme vyšportovane, veď my veľmi radi športujeme a zabávame sa rovnako ako vy. Preto vám vyrozprávam náš príbeh, príbeh o našom stvorení, charaktere našej povahy a veľmi rozmanitej histórii.

Hľadám slová, ktoré by vystihli naše spoločné črty. Jedno máme určite spoločné: Dychtíme po poznaní, po informáciách, ktoré by vysvetlili vznik našej existencie. Je to veľká záhada, aj my ťažíme len z legiend a povestí, iba s tým rozdielom, že niečo z tejto histórie ešte stále žije. Preto sme v tomto poznaní úplne inde, pretože my sme, dá sa tak povedať, jedna z dávnych, pradávnych civilizácií vo vesmíre, ktorý poznáte vo vašom viditeľnom spektre. Vesmír je veľmi rozmanitý. Preto vy nás nikdy neuvidíte, možno, ak sa vám podarí zachytiť tento signál zložený z myšlienok, ktoré vám posielam. My disponujeme aj telepatickými schopnosťami, ale tie skôr využívame len na obrovské vzdialenosti vo vesmíre. Inak komunikujeme, ako aj vy, verbálne. Disponujeme tiež veľmi výnimočnými technológiami, ktoré nám uľahčujú náš spôsob života. Určite tomu nerozumiete. To ale nevadí, nie je to vôbec podstatné. Dôležité je, že raz zachytíte náš myšlienkový signál a raz sa možno posuniete vedomím tak ďaleko, že pochopíte, aký je vo vesmíre život, aký je krehký, že si ho raz budete vážiť tak, že ho budete nielen chrániť, ale aj sa oň starať a rozvíjať ho. Pretože to je aspoň naším cieľom, nás, Asnianov. Verím, že príbeh stvorenia našej pradávnej civilizácie vo vesmíre vás zaujme.

Tak teda, niečo vám poviem najprv o nás, súčasných obyvateľoch, ktorí žijú v kráľovstve Asnium, aj o našich technológiách, o vláde i živote. Od vás, ľudí, sa odlišujeme tým, že sme autotrofné živé bytosti, nepotrebujeme jesť a teda ani sa zaoberať lovom iných živých tvorov. Na prežitie nám stačia akurát tak čistá voda a slnečné svetlo z našej hviezdy. Naše telá sa dokážu prispôsobiť akejkoľvek gravitácií, preto sme ako stvorení na lety vesmírom a navyše si dokážeme telá postupne a pomaly formovať našou mysľou, veľmi rozšíreným vedomím. Pre nás nemajú žiadnu cenu materiálne hodnoty, skôr hodnoty poznania. Najhodnotnejšie sú tak pre nás informácie, všetko ostatné má skôr úžitkovú hodnotu. Sme ako sťahovavé vtáky, prežili pár zánikov hviezd.

Sú dva typy tvorov; jeden ničí a druhý zas tvorí. Tvory, ktoré si vyberú ničenie, musia počítať s tým, že zničia aj samy seba. A zas tvory, ktoré tvoria, tie môžu kvitnúť do veľkej krásy a rozvíjať sa pomocou spoločenskej a všemohúcej lásky do nekonečného sveta, plného, kvitnúceho a rozmanitého farbou života. Vesmír sa dá ovládnuť iba touto cestou, môžete byť sami bohmi a rozvíjať vesmír technológiami, ktoré tvoria a nie ničia. Ale to už sa blížime k príbehu o vzniku našej civilizácie, príbehu o tom, ako vznikla naša legenda. Aj vy máte svoje legendy o vzniku civilizácie na vašej planéte.

Ale ja začnem najskôr rozprávať v niektorých bodoch o našej civilizácii a našom fungovaní.

Vládni tak múdro, s takým srdcom a láskou, aby tvoj národ ťa tak miloval, ako ty jeho.

Vláda troch planét Akretium, Balium a Cesnium. Asnium, to je globálna vláda troch planét s desaťtisíc členmi rady starších a s dvoma správcami vlády. Desaťtisíc preto, lebo je to magická hranica, pri ktorej sa ukáže, či je jednotlivec nesmrteľný alebo obyčajný smrteľník. A má to aj duchovnú podstatu. Asniania sa delia na päť skupín bytostí a tie sa dožívajú rôzneho veku. Prvá skupina sú živé bytosti dožívajúce sa nízkeho veku do stodvadsiatich rokov. Týchto bytostí sa rodí najviac a tvoria najväčšiu skupinu. Sú skoro ako vy, ale s rozdielmi spôsobenými tým, že oni sú autotrofné živé bytosti. Čo sa týka typológie postavy, ich telesná štruktúra je o niečo pevnejšia, čo sa týka schopností prežiť, sú prispôsobivejší a majú aj iné využiteľné schopnosti. Tvoria 55 % populácie na našich planétach. Pre druhú skupinu obyvateľov je charakteristický stredne vysoký vek. Títo sa už dožívajú slušného počtu rokov, od stodvadsať až do päťsto. Typovo nie sú veľmi odlišní od tých krátkovekých, ale majú ešte o niečo pevnejšiu štruktúru, vyššiu schopnosť prispôsobovať sa podmienkam rôzneho druhu a v porovnaní s prvou skupinou sa ich zranenia regenerujú rýchlejšie. Táto skupina tvorí do 25 % obyvateľov našich planét.

Ďalšia je tretia skupina. Sú to bytosti dožívajúce sa pomerne vysokého veku, až tisíc rokov a zastávajú veľmi vysoké a dôležité funkcie v spoločnosti. Ich počet sa blíži k 10 % populácie na našich planétach. Sú to heterotrofné živé bytosti, ako aj tie v štvrtej skupine, ale nakoniec si ich krutá smrť nájde. Sú typovo silnejší a prispôsobivejší, živia sa rastlinnou výživou a sú to Admania, takzvaní ochrancovia, ktorí žijú z veľkej časti vo vesmírnom prostredí v admikoloch.

Potom je tu štvrtá - a veľmi silná - skupina bytostí dožívajúcich sa desiatich tisícov rokov. Zastávajú 9 % populácie. Ich štruktúra je veľmi pevná, sú vyšší od ostatných, uplatňujú sa niekedy aj v našej armáde, ale aj v iných odvetviach. Veľmi často zastávajú miesta v rade starších. Ich regenerácia po zraneniach je veľmi rýchla, veľmi rýchlo im aj dorastajú končatiny.

No a napokon je tu tá najmenšia skupina obyvateľov, do ktorej patrím aj ja. Sme nesmrteľní, teda relatívne nesmrteľní. Nesmrteľní v živom organickom prostredí. Náš vek sa nedá určiť, pretože naše telá sa prispôsobujú rôznym podmienkam veľmi účinne. Sme vyspelejší ako ostatní obyvatelia kráľovstva. Vládu sme prevzali niekedy pred tristo miliónmi rokov a nastolili poriadok založený na vzájomnej úcte a láske. Lenže byť nesmrteľným je veľké prekliatie, prináša i veľké útrapy, keď prichádzame o blízkych priateľov alebo rodinných príslušníkov, tak sme sa rozhodli vytvoriť si svoj vlastný svet, o ktorom nevie nikto nič. Dokonca aj jeho polohu vo vesmíre poznajú iba nesmrteľný, ktorí tam už žijú. Nesmrteľných sa rodí len veľmi malá hŕstka, nedosahuje ani len jedno percento populácie nášho kráľovstva. Navyše kráľ Arbatron, ktorý bol ako prvý nesmrteľný, je kráľom dodnes, preto naša vláda nesie názov, ktorý vymyslel on - kráľovstvo Asnium.

Kráľ Arbatron má jeden zvyk, prichádza navštíviť svoje kráľovstvo každých desaťtisíc rokov. Jeho návšteva je pre všetkých veľkou oslavou, všetci si to vtedy veľmi užívajú. Všetci ho milujú, pretože je to kráľ, ktorý ukončil všetky konflikty, hádky, nenávisť a závisť medzi obyvateľmi na týchto planétach. Zaviedol rád rady starších a zjednodušil zákony, ktorých nie je veľa, ale sú jasné a výstižné, preto aj nekomplikované. Navyše, odvtedy sa tu žije v mieri a blahobyte, o akom sa nikomu ani len nesnívalo. Kráľ je veľmi láskavý, ale vie byť aj veľmi prísny, keď sa porušia nejaké jeho zásady. Ale to sa už dávno nestalo. A keď od nás opäť odchádza, vezme si so sebou aj tú hŕstku novo narodených nesmrteľných a vymenuje dvoch správcov vlády, ktorí prejdú voľbami a schopnostnými skúškami. Tak necháva vládu a správcovstvo, aby ďalej fungovali. Asniania nesmrteľným hovoria aj proroci, pretože disponujú takými schopnosťami ako nik iný. Nesmrteľní ale nezasahujú do práce vlády. Majú však určitú právomoc zasiahnuť, ak by sa okolnosti posúvali smerom ohrozujúcim napredovanie života vo večnej láske a v blahobyte, úcte jedného k druhému. Oni sú niečo ako kontrola nad vládou Asniumu. Asniania a ďalší, ktorí sú súčasťou asnianskej vlády, sem nastupujú, keď ich vek má dosiahnuť deväťtisíc rokov a sú volený na tisíc rokov. Táto vláda rady starších, niektoré bytosti ju nazývajú aj radou mudrcov, má za úlohu udržiavať trvalý mier, stabilitu a blahobyt na všetkých troch planétach. Okrem toho sa starajú aj o výchovu iných vládcov stvoriteľov, ktorí budujú iné civilizácie zabezpečujúce rozvoj života vo vesmíre. Tie nakoniec podliehajú globálnej vláde troch planét, ktorej centrom je planéta Akretium.

Planéta Akretium a jej sídlo s hlavným mestom Milidrium. Mesto Milidrium je hlavným sídlom rady mudrcov. Je to najväčší arkol nazývaný aj mestom palácov a obrovských katedrál. V jednej z nich, v tej najväčšej, sídli vláda, kde sa pravidelne stretávajú mudrci. Je nádherná a ligotavá, striebristobielej farby. Je to klenot celej našej civilizácie. Vybudovalo ju v histórií veľa vlád takých múdrych bytostí, aké tu kedy existovali. Žijú tu všetci mudrci, tých desaťtisíc odvážnych, žijú v palácoch vo vnútri tohto krásneho arkolu. Keby ste to videli, tak precitnete do úžasu takého, že by ste povedali: Aké rajské záhrady sa tu vyskytli?

Teraz prejdeme k tým desiatim tisícom odvážnych. Tí sa delia najprv na dve skupiny: Päťtisíc žien, ktoré zastupuje jedna zvolená nesmrteľná správkyňa od žien a je volená na desať tisíc rokov. Päťtisíc mužov, ktorých zastupuje jeden zvolený nesmrteľný správca od mužov a je volený na desaťtisíc rokov. Tak vznikne nový pár, o ktorom Asniania hovoria, že je to pár spojený osudom. Samozrejme, správcovia musia spĺňať aj všetky podmienky spojené s vládnutím, takže musia prejsť, rovnako ako mudrci, všetkými siedmimi stupňami v školských strediskách a musia mať za sebou aj mnoho pútí vesmírom, kde sa podieľali na rozvoji života. Naša civilizácia, my sme ako maliari, dokážeme vytvoriť aj hviezdy. Tvory si môžu vybrať, buď budú ničiť alebo tvoriť. My tvoríme a stali sme sa ako keby bohmi vo vesmíre, ale nepovažujeme sa za nich.

Prejdem ešte k správcovstvu. Správcovia musia prejsť nielen voľbami, ale aj schopnostnými skúškami ako každý, kto patrí do rady mudrcov. Čo je navyše veľmi podstatné, obaja správcovia musia v prvom rade súhlasiť, že budú žiť v partnerskom vzťahu, kde sú schopnostné skúšky odlišné od tých určených pre adeptov na bežné kreslo rady mudrcov. Obaja správcovia musia súhlasiť s týmito podmienkami. Až skúšky však ukážu, či tento pár k sebe patrí. Preto sú tieto skúšky sú ešte náročnejšie ako tie bežné. Nie vždy sa podarí jednotlivcom stať sa správcami. Toto pravidlo vzniklo z presvedčenia, že ak niekto má spravovať túto vládu v láske, mieri a porozumení, tak to môže byť len skutočná láska v páre spojenom osudom. Preto vláda Asnianov v podstate nie je ani tak vládou, je to len správcovstvo, ktoré zodpovedá za životy a rozvoj všetkých bytostí žijúcich na troch planétach. Je to v pravom zmysle slova česť, slúžiť občanom. Tá príležitosť sa naskytne, keď sa v rade uvoľní kreslo, napríklad z dôvodu, že niekto z jej členov má presiahnuť vek desaťtisíc a musí prepustiť svoje kreslo inému adeptovi, ktorý práve dosahuje vek deväťtisíc rokov. Každé kreslo, aj to správcovské, sa tiež dá spojiť tak trochu s osudom. Preto ich Asniania niekedy nazývajú aj kreslami osudu. Je to totiž osud, ak toto najprestížnejšie poslanie pripadne niekomu z Asnianov. Nemožno to spájať s náhodou. Všetci adepti, ktorí prijali výzvu dostať sa do vlády, musia najprv zvládnuť trojmesačnú kampaň, počas ktorej precestujú všetky tri planéty a snažia sa presvedčiť čo najviac obyvateľov.

Tí, čo vo voľbách dosiahnu najviac hlasov, dostanú sa do záverečného kola boja o kreslo, ktoré si musí adept naozaj zaslúžiť. Toto záverečné kolo trvá sedem týždňov, počas ktorých adepti absolvujú schopnostné skúšky. Tie pripravuje nielen člen rady opúšťajúci kreslo, ale aj každý z desaťtisíc zúčastnených a hlavne kráľ Arbatron, ktorý nakoniec vymenuje správcov na obdobie desaťtisíc rokov, kým sa po nich nevráti. Každý, kto sa dostane do rady mudrcov, musí za sedem týždňov dokázať, že svoje vízie, ktorými presvedčil veľké masy obyvateľov všetkých troch planét, dokáže aj dostať do reálnej podoby pre lásku, mier a blaho všetkých. Táto záverečná skúška je najťažšia a najzložitejšia, pretože toho, kto toto kreslo opúšťa, nie je ľahké nahradiť. Preto ten, kto opúšťa kreslo, pripravuje aj veľmi náročné skúšky. A ten, kto ho chce nahradiť, musí byť minimálne taký zdatný ako jeho predchodca, ak nie ešte lepší. Valí sa naňho jedna otázka za druhou. A na tie otázky niekedy nie je ľahké odpovedať, to teda že nie. Ale pre dostatočne znalého a zdatného adepta to nie je nezdolateľná prekážka. A ešte aby toho nebolo málo, vystavujú ho najrôznejším situáciám a on musí nájsť na ne riešenia. Je teda nielen pod psychickým tlakom, ale aj pod časovým, keďže musí veľmi pohotovo reagovať. Tak preto sa stať členom tejto vlády nemôže len tak hocikto. A navyše, okrem vedomostnej, psychickej a duchovnej stránky musí byť zdatný aj fyzicky. Preto sú súčasťou skúšok aj testy fyzickej kondície. Je to veľmi dôležité, pretože vládnuť trom svetom je aj o celkovom telesnom, psychickom a duševnom zdraví.

Takto to je u Asnianov a celej vlády rady starších alebo mudrcov. Preto sa niekedy stáva, že niektorí jednotlivci jednoducho nedokážu prejsť skúškami aj napriek tomu, že sa im podarilo presvedčiť masy obyvateľov, ktorí ich zvolili. Keď sa takýto neúspešný jednotlivec nájde, nič sa nedeje. U nás neodsudzujeme nikoho, to sa predsa stáva. Ani my, Asniania, nie sme dokonalí. Áno, aj nás zdobí nedokonalosť, aj my sa občas mýlime. Ale my si z toho nerobíme až takú ťažkú hlavu, hneď sa dokážeme vzchopiť, poučiť sa z chýb, ktoré sme spravili a dokážeme napredovať ďalej, prípadne sa tie chyby snažíme napraviť správnymi reakciami a činmi. Veď aj o tom je náš život. O skúškach, v ktorých sa stávame lepšími, zdatnejšími a šťastnejšími, keď sa niečo nové naučíme. Keby neexistovali chyby, teda tie v dobrom slova zmysle, tak aký by bol náš život? No predsa samá nuda a to nechce žiadna bytosť. Vôbec v celom vesmíre a nielen v našom svete, na našich troch planétach. Aj Asniania sa radi zabávajú. Tak to chodí aj v našej spoločnosti. Preto neúspešný jednotlivec, ktorý neprešiel schopnostnou skúškou, už síce nedostane druhú šancu zopakovať si to, ale automaticky dostane inú veľmi významnú funkciu. Toto pravidlo je nemenné a nedá sa to odmietnuť. Môže si zvoliť ľubovoľné školské stredisko, na ktorejkoľvek z troch planét a prijme funkciu zas nie takú malú: Stane sa jeho správcom na sto rokov. Má za úlohu pripravovať naše budúce generácie aj na rôzne ťažké situácie duchovného, psychického aj fyzického charakteru. Toto pravidlo tiež nevzniklo náhodou. Asniania sa totiž naučili, že aj negatívna skúsenosť môže byť pre budúce generácie veľmi poučná. Preto sú aj takíto neúspešní pútnici veľmi dôležití v hierarchii Asnianov, ktorých poslaním nemusí byť len vládnuť, ale aj učiť budúce generácie, ako byť zdatnými vo všetkých skúškach, ktoré im prinesie život. Takže všetko so všetkým súvisí.

Naše právo, politika a celá naša filozofia sú postavené na iných morálnych a spoločenských tradíciách. Ešte predtým, ako sa dostaneme k filozofii, na ktorej je postavená celá asnianska politika a na ktorej morálnych a spoločenských tradíciách funguje, si položme ďalšiu otázku: Komu vládne rada mudrcov? Tak si ich predstavme. Táto spoločnosť sa skladá z viacerých národnostných skupín, ale existujú základné skupiny.

Morania sú považovaní za prvotných obyvateľov, teda za prvú živú a inteligentnú formu, ktorá vôbec vznikla. Sú to obojživelníci. Nemajú vlasy, ich pokožka je tak trochu ako hadia. Sú prevažne zlatistozelenkastej farby, rôznej veľkosti podľa veku dožitia. V oblasti hrudníka disponujú žiabrami a medzi prstami na končatinách majú veľmi dobre vyvinuté plávacie blany. Nozdry majú slabšie vyvinuté, vyzerajú ako dve malé jamky. Ústa majú o niečo menšie ako obvykle a na hlavách skôr niečo ako obrovské jazvy.

Admania sú prvá mimoplanetárna živá forma, ktorá vznikla. Sú stredne vysokej postavy od stoosemdesiat do stodeväťdesiat centimetrov a vyzerajú skoro ako ľudia, ale disponujú lepšou adaptáciou pre život. Sú prispôsobivejší v nepriaznivých podmienkach. Lepšie sa im hoja rany a dorastajú končatiny, ale sú smrteľne zraniteľní.

Akreťania sú už pokročilejšia forma života, z ktorej vznikol prvý nesmrteľný jedinec, ako prví dokázali zaviesť dlhodobý mier. Sú veľmi vysokí, ale sú to krásne bytosti s dobre vyvinutou vizážou. Majú dobre vypracované postavy, ich pokožka je veľmi pevná, prevažne striebristej alebo svetlej hnedej farby.

Baliania pochádzajú z druhej planéty Balium. Dožívajú sa skôr stredného veku, ale sú to autotrofné bytosti prevažne stredne vysokej postavy. Ich svetlohnedá farba z nich robí veľmi výnimočné tvory s trochu zdatnejšími postavami.

Cesniania, to je taká zmes životných foriem. Je možné ich vnímať ako umelo vytvorenú formu života, ktorá sa dokázala nakoniec sama rozvinúť a osídliť planétu Cesnium. Tá síce nepatrí medzi najpohostinnejšie planéty, ale Cesniania sa ukázali ako veľmi silná životná forma, ktorá sa časom môže ešte evolučne posunúť. Sú využívaní v armáde ako záloha, ktorá má chrániť celé kráľovstvo Asnium. Sú to autotrofné bytosti, ich pokožka je prevažne žiarivo svetlobielej farby. Sú ešte silnejšej postavy.

Kateiťania sú veľmi stará civilizácia, ktorá žije trochu iným životom. Sú niečo ako mnísi, nerobia nič iné, len žijú v kláštoroch, meditujú, venujú sa len duchovnému životu. Je to veľmi užitočná životná forma, vedie nás cestou k poznaniu najväčších tajomstiev, ktoré presahujú aj tie vesmírne. Sú to autotrofné bytosti menšieho vzrastu a dožívajú sa najnižšieho veku.

Xieratianov by som zaradil medzi veľkých biológov. To oni pomohli kráľovi Arbatronovi dosiahnuť nesmrteľnosť. Ale ako to dosiahol, to oni vysvetliť nevedia, toto poznanie je veľkou záhadou aj doteraz, hoci malej hŕstke obyvateľov sa darí nesmrteľnosť dosiahnuť.

Nakoniec tu máme Nardianov, ktorí sú niečo ako Morania, ale oni vznikli na súši za záhadných okolností, kdežto Morania sú z morí. Nardiania dodnes chránia všeobecné tajomstvo sily, ktorú by chcel každý ovládnuť, pretože by im mohla priniesť neobmedzenú silu vládnuť. Žijú takisto na inom svete, kde ich kráľ Arbatron ukryl. Toto tajomstvo pozná len sám kráľ a nikto iný.

Všetky tieto skupiny vznikli v dlhodobom procese, ktorým prešli všetky tri planéty. Sú to bytosti rôznych rás a každá z nich je už premiešaná, vzniklo z toho multietnické univerzum, ktoré už tristo miliónov rokov žije v mieri bez najmenších konfliktov. Áno, je to dlhá doba. Už sa zabudlo na vojny, ktoré sa viedli v minulosti. A neboli hocijaké. Boli to vojny, ktoré takmer viedli k samotnému zániku života na troch planétach. Ale prišiel zlom a ten zmenil celú tú nenávisť na lásku a vzájomnú úctu, na dlhodobý mier vedúci do nekonečna. Áno, zdá sa to nemožné, ale dá sa to. Len treba zmeniť myslenie, čo nebolo ľahké. A práve o tom bude tento príbeh, aj keď ja patrím do generácie, ktorá je už dávno za tým. Lenže to neznamená, že som nezažil žiadne konflikty. Tie sa však udiali mimo tejto slnečnej sústavy, stretol som sa s nimi na svojich púťach vesmírom. Ale to zažilo mnoho pútnikov.

To je stručne naša asnianská vláda, ktorú tak milujem a spravujem v súčasnosti aj so svojou partnerkou a ženskou správkyňou Lamesian. Aj naša láska bola určená osudom a prešla veľmi ťažkými skúškami, ktoré nás spojili v jedno.

Zasaď strom, postav dom a rozširuj život v ňom.

Asniania sú veľkí budovatelia života, takí veľkí, že ich kráľovstvo je rozšírené v rôznych končinách vesmíru a priam žiari ako taký neobyčajný klenot uprostred ligotajúcich sa nádherných klenotov. Budujú život tak, aby ich spoločnosť žila v takom blahobyte, aby tu bol spokojný každý, kto je súčasťou tohto spoločenského systému postaveného na mieri a prosperite, láske a vzájomnej úcte. Toto spoločenstvo v priebehu svojho vývoja dospelo k takým poznatkom a efektívnym spôsobom, že dokážu narábať s priestorom tak, aby bol pre každého dostatok bez ohľadu na jeho postavenie v spoločnosti. Dokážu rozvíjať a budovať život nielen vo svojich domovských, takých neobyčajných, planetárnych sústavách, ale aj v sústavách, ktoré sú súčasťou rozvíjajúcej sa civilizácie. Na vhodnej planéte, ktorú si vybrali na rozvoj života, začnú vytvárať životné podmienky vyhovujúce vzorcu pre dlhodobé udržanie života na nej. Disponujú pokročilou technológiou v oblasti genetiky, ale aj budovania domoviny tak, aby dokázali prežiť veľmi dlhý cyklus. Keď objavia planétu s potenciálom pre rozvoj života, ktorá zapadne do ich vzorca, použijú technológiu s dvadsaťjeden kapsulami. Vypustia ich do atmosféry tejto planéty a odštartujú tým proces, ktorý začne ako mávnutím čarovného prútika všetko behom neuveriteľne krátkeho času, počas dvadsaťjeden dní, rozvíjať do neuveriteľnej podoby, všetko začne kvitnúť a rozlievať sa. Vzniknú nádherné zoskupenia pokoj vytvárajúcich a šumiacich oceánov, ktoré obmývajú krásne, zeleňou kvitnúce ostrovy. Rozvíja sa súzvuk krásnej prírody plnej rôznorodých stromov a rastlín, ktoré rozkvitnú do takej nádhery, že by sa to dalo nazvať rajom. A navyše, jeden z najdôležitejších procesov je zásah do magnetosféry, ktorý vytvorí účinný štít chrániaci planétu pred vonkajšími nepriaznivými vplyvmi. A nakoniec k nej vytvoria, ak je to potrebné, umelý mesiac slúžiaci na udržanie rovnováhy planéty. Tak vzniká zoskupenie planetárnej prírody, ktorá je prispôsobená samotnej planéte. Pretože je veľmi dôležité všetko prispôsobiť samotnému zloženiu a povahe planéty tak, aby to bolo v súlade s celým cyklom tak, aby to všetko pretrvalo. Preto musia byť veci pripravené, vypočítané a naštudované tak presne, aby nedošlo k nejakej katastrofe. Na to sú určené výpravy, ktoré sú pripravované tak precízne, že to trvá niekoľko rokov, kým pošlú vyškolených, od malička vychovávaných cestovateľov, pútnikov a ich ochrancov. Áno, sú to výpravy, ktoré rozvíjajú život na cudzích planétach, kde to považujú za ich poslanie vybrané neznámym osudom. Keď už sa to všetko podarí, tak nastupujú prvé živé bytosti a vyskúšajú si život na týchto planétach, ktorým vládnu tí cestovatelia. Keď sa vydarí aj tento proces žitia a prežitia na novej planéte, začína sa plné osídľovanie a budovanie spoločnosti patriacej ich stvoriteľovi.

Arkoly

A tu prejdem k našej budovateľskej časti. Vysvetlím vám naše základné technológie a spomeniem pár bodov o nás, odkiaľ pochádzam ja. Môžete tu tiež získať prvé informácie nutné pre pochopenie nás samotných. Naša domovská planéta je Akrétium, hlavná planéta kráľovstva Asnium. (To je niečo ako u vás hlavné mesto, pretože naše kráľovstvo pochádza z troch planét, ktoré sú osídlené rôznymi druhmi.) Je to nádherne vybudovaný systém krásne sa ligotajúcich sĺz vznášajúcich sa na nebesách, ktoré siahajú do obrovských výšok. Je ich niekoľko, sídli v nich až niekoľko miliónov tvorov. Sú to rôznorodé, multifunkčné a viacúčelové centrá, v ktorých Asniania nájdu všetko potrebné pre život v nich. Navyše nenarúšajú ekosystém akejkoľvek planéty.

Naše budovateľské technológie sú už iné ako tie konvenčné. Používame takzvanú bránovú technológiu, ktorou dokážeme vytvoriť pevnú stavbu behom chvíľky tak, aby bola stabilná a slúžila na bývanie rôznorodých obytných skupín a jednotiek. Pre každú jednotku sa používajú aj rôzne výrazy a názvy podľa ich účelu využitia. Tieto jednotky sa rozdeľujú do rôznych skupín, ako sú napríklad planetárne a mimoplanetárne obytné jednotky. Okrem toho sú takzvané podskupiny, ktoré slúžia na výrobu a zásovanie týchto komplexov. Základným prvkom sú planetárne obytné centrálne komplexy nesúce názov arkoly. Arkoly sú špecifické aj svojím viacdimenzionálnym obytným prostredím vo vnútri komplexu. My sme už prišli na to, ako narábať s dimenziami tak, aby sme z malého priestoru vytvorili väčší a tým tento komplex využili čo najefektívnejšie. Takže v arkole vytvárame medzidimenzie. Tieto zväčšené priestory, ktoré sú zvinuté do inej dimenzie, sa nazývajú akvatiá. Akvatium vyzerá tak, že keď otvoríte syntetický vchod do priestoru, otvára sa rozvinutím brány. Keď sa táto brána otvorí, priestor zvonku vyzerá tak, ako keby ste sa doň pozerali cez zväčšovacie sklo, len s tým rozdielom, že všetko zvonku vyzerá akoby zmenšené do úplne malých tvarov. Ale keď prejdete hranicou ...

Koniec ukážky

Table of Contents

Titulná strana

Tiráž

Prológ

Vládni tak múdro, s takým srdcom a láskou, aby tvoj národ ťa tak miloval, ako ty jeho.

Zasaď strom, postav dom a rozširuj život v ňom.

Arkoly

Legenda o kameňoch života